钦定古今图书集成/明伦汇编/氏族典/第078卷 > 吴择仁
## 钦定古今图书集成/明伦汇编/氏族典/第078卷 > 吴择仁

按《宋史吴中复传》，“中复从孙择仁，字智夫，以父任为
开封雍丘主簿。建中靖国初，畿内饥，多盗，以择仁知
大鹿县。中贵人谭稹奴犯法，按致于理，稹羞恚造谮，
徽宗诏宋乔年往鞫，不能得毫毛罪。乔年荐召诣阙，
擢熙河路转运判官，即以直秘阁为副使，加龙图，进
集贤殿修撰，为京畿都转运使，拜户部侍郎兼知开”
封府。出为显谟阁直学士、知熙州。从永兴军走马承
受蓝从熙言其擅改茶法，夺职，免再阅岁。以徽猷阁
待制领江、淮发运，还，直学士、知渭州。以病，提举崇福
宫。起知青州，不克拜，卒。